El manual de l'Agent d'enviament més tard

## El manual de l'Agent d'enviament més tard

Montel, Laurent `<montel@kde.org>`

Clark, Scarlett `<scarlett@scarlettgatelyclark.com>`

Traductor: Antoni Bella
revisió 5.13 (Aplicacions 19.12) (21 de setembre de 2019)

Dret de reproducció © 2013 Montel, Laurent

## Introducció

L'Agent d'enviament més tard és un agent de l'Akonadi que permet enviar correus electrònics que heu programat una vegada o repetidament.

### Usar l'Agent d'enviament més tard

Utilitzeu Missatge → Envia més tard a la finestra de l'editor del KMail per a obrir un diàleg que permet programar els vostres missatges de correu electrònic per a enviar-los en una data i hora específiques.

El diàleg de l'Agent d'enviament més tard

Diguem que heu escrit un correu electrònic brillant esbossant les tasques que voleu que completin els vostres empleats mentre sou en un congrés, però quan voleu que s'enviï aquest correu electrònic us trobareu en un avió. Utilitzeu aquesta característica per a enviar-lo en una data i hora precisa. Per a programar el correu electrònic per a enviar-lo més tard, marqueu primer la casella Retard i seleccioneu la data i l'hora en el menú Envia el:.

Si necessiteu enviar un recordatori per correu electrònic setmanalment als vostres empleats, podeu configurar-ho perquè es repeteixi marcant la casella de selecció Repeteix cada i seleccionant els intervals desitjats.

Per a programar el missatge immediatament podeu posar-lo a la cua seleccionant el botó Envia més tard.

Aquest agent funciona de forma independent del KMail i no necessita una instància d'aquest funcionant o el KMail pot estar en el mode connectat i enviar els correus electrònics programats.

Si no teniu una connexió de xarxa quan s'hagi d'enviar un missatge programat, l'agent informarà d'un error i demanarà si voleu enviar-lo més tard.

En accedir a una sessió del KDE, l'agent comprovarà els missatges programats i, si cal, enviarà tots els missatges endarrerits des de l'últim tancament de la sessió.

Per a canviar les opcions dels missatges de correu electrònic que heu programat per a enviar més tard, utilitzeu Arranjament → Configura el KMail..., després seleccioneu la pàgina Connectors i premeu el botó de configuració amb l'element Agent per a enviar més tard.

Configurant l'Agent d'enviament més tard

Obre un diàleg que permet modificar la programació i eliminar els correus electrònics que s'envien amb la característica envia després.

No és possible canviar el contingut (cos, capçaleres, etc.) d'un missatge programat.

### Crèdits i llicència

Agent d'enviament més tard

Copyright del programa 2013-2019 Montel, Laurent `(montel AT kde.org)`

Copyright de la documentació (c) 2013-2019 Montel, Laurent `(montel AT kde.org)`

Traductor/Revisor de la documentació: Antoni Bella `(antonibella5 AT yahoo.com)`

Aquesta documentació està llicenciada d'acord amb les clàusules de la Llicència de Documentació Lliure de GNU.

Aquest programa està llicenciat d'acord amb les clàusules de la Llicència Pública General de GNU.